Αθλητικός στηθόδεσμος

μικρογραφία|Οπίσθιο μέρος αθλητικού στηθόδεσμου.
Ο αθλητικός στηθόδεσμος είναι στηθόδεσμος που παρέχει υποστήριξη στους μαστούς κατά τη διάρκεια της σωματικής άσκησης. Είναι πιο στιβαροί από τους τυπικούς στηθόδεσμους, μειώνουν τη κίνηση των μαστών και ανακουφίζουν από την δυσφορία. Πολλές γυναίκες φοράνε αθλητικούς στηθόδεσμους για να μειώσουν τον πόνο και τη σωματική δυσφορία που προκαλείται από την κίνηση των μαστών κατά τη διάρκεια της άσκησης. Μερικοί αθλητικοί στηθόδεσμοι έχουν σχεδιαστεί για να φοριούνται ως εξωτερικά ρούχα κατά την άσκηση, όπως το τρέξιμο. Υπάρχουν επίσης αθλητικοί στηθόδεσμοι με επιπλέον μαξιλαράκια, για ασκήσεις που περιλαμβάνουν κάποιο είδος τραύματος στους μαστούς.

Ο αθλητικός στηθόδεσμος θεωρήθηκε μια σοβαρή καινοτομία που έδωσε στις γυναίκες την αυτοπεποίθηση και την άνεση να συμμετέχουν σε αθλήματα, γεγονός που έφερε μια επανάσταση στον γυναικείο αθλητισμό. Το 2022, οι εφευρέτες του, η Λίζα Λίνταλ, η Πόλι Σμιθ και η Χίντα Μίλερ (προηγουμένως Χίντα Σράιμπερ), εισήχθησαν στην Εθνική Αίθουσα Φήμης Εφευρετών των ΗΠΑ (US National Inventors Hall of Fame).

 Ιστορία 
δεξιά|μικρογραφία|Jogbra, οπίσθια οπτική με συσκευασία, «Ο επαγγελματικός αθλητικός στηθόδεσμος υποστήριξης που αποτρέπει την αναπήδηση των μαστών».
μικρογραφία|Γυναίκα φοράει αθλητικό στηθόδεσμο και σορτς ως καθημερινή ενδυμασία καθώς περπατάει δημόσια, Σίντνεϊ, 2012.
Ο πρώτος διαθέσιμος εμπορικός αθλητικός στηθόδεσμος ήταν το «Free Swing Tennis Bra», που εισήχθη από την Glamorise Foundations, Inc. το 1975.

Ο πρώτος αθλητικός στηθόδεσμος για άσκηση, αρχικά ονομαζόμενος «jockbra», εφευρέθηκε το 1977 από τη Λίζα Λίνταλ και τη σχεδιάστρια κοστουμιών θεάτρου, Πόλι Σμιθ, με τη βοήθεια της βοηθού της Σμιθ, Χίντα Σράιμπερ. Τόσο η Λίνταλ όσο και η αδελφή της, Βικτόρια Γούντροου, είχαν παράπονα για την κακή τους εμπειρία στην άσκηση με τους συνηθισμένους στηθόδεσμους, έχοντας βιώσει συγκάματα και πόνο στο στήθος. Κατά τη διάρκεια της εξερεύνησης της Λίνταλ και της Σμιθ για μια καλύτερη εναλλακτική λύση, προτάθηκε ότι αυτό που χρειάζονταν ήταν ένα σπασουάρ για τους μαστούς των γυναικών.  Στο κατάστημα κοστουμιών του Royall Tyler Theatre στο Πανεπιστήμιο του Βερμόντ, η Λίνταλ και η Σμιθ έραψαν μαζί δύο σπασουάρ και του έδωσαν το όνομα «jockbra». Αργότερα, μετονομάστηκε σε «jogbra». Ένα από τα αρχικά Jogbras τους είναι μπρούτζινο και εκτίθεται κοντά στο κατάστημα κοστουμιών του θεάτρου. Δύο άλλα στεγάζονται στο Ίδρυμα Σμιθσόνιαν και ένα άλλο στο Μητροπολιτικό Μουσείο Τέχνης της Νέας Υόρκης. PDF

Το 1990, η Playtex αγόρασε το Jogbra από τη Λίνταλ και τους συνεργάτες της. Ακολούθησε έρευνα της Κριστίν Χάϊκοκ, αναπληρώτριας καθηγήτριας χειρουργικής στο Πανεπιστήμιο Ιατρικής και οδοντιατρικής του Νέου Τζέρσεϊ. Μετρούσε την κίνηση των μαστών των γυναικών που έτρεχαν σε κυλιόμενο τάπητα. Περιζήτητη από τους κατασκευαστές στηθόδεσμων για την εμπειρία της, καινοτόμησε με ευρείες κάτω λωρίδες για επιπλέον υποστήριξη και σταθερούς ιμάντες που ελαχιστοποιούσαν την αναπήδηση των μαστών. Η Ρενέλ Μπράτεν, μια κομμώτρια από την Μοντάνα, δυσκολευόταν να περιορίσει τους μαστούς της μεγέθους DD ενώ έπαιζε ράκετμπολ και πετοσφαίριση. Ανίκανη να τραβήξει το ενδιαφέρον από τους μεγάλους κατασκευαστές στηθόεσμων, συνεργάστηκε με την ανεξάρτητη σχεδιάστρια ρούχων Χάιντι Φισκ και ίδρυσε την Enell Incorporated. Μετά από μεγάλη παρασκηνιακή πίεση, έπεισε την Όπρα Γουίνφρεϊ το 2001 να δοκιμάσει τον στηθόδεσμο της. Αυτό οδήγησε σε πολύ θετικές κριτικές στο περιοδικό O, The Oprah Magazine, μια εμφάνιση στο 2001 στο The Oprah Winfrey Show και μια τεράστια αύξηση των παραγγελιών.

Το 1999, στο τελικό του Παγκοσμίου Κυπέλλου Ποδοσφαίρου Γυναικών του 1999 στην Πασαντίνα της Καλιφόρνια, αφού σκόραρε το πέμπτο πέναλτι στη διαδικασία για να δώσει στις Ηνωμένες Πολιτείες την νίκη επί της Κίνας στον τελικό, η Μπράντι Τσαστέιν πανηρύρισε αφαιρώντας αυθόρμητα τη φανέλα της και πέφτοντας στα γόνατά της μένοντας μόνο με τον αθλητικό στηθόδεσμο στον κορμό της. Η εικόνα θεωρείται ως εμβληματική φωτογραφία μιας γυναίκας που πανηγυρίζει μια αθλητική νίκη. Ήταν η πρώτη φορά που μια διεθνής ποδοσφαιρίστρια αφαίρεσε τη φανέλα της, αποκαλύπτοντας τον αθλητικό στηθόδεσμό της.

 Δείτε επίσης 
 Athleisure
 Αθλητική ενδυμασία
 Σπάντεξ

 Παραπομπές 

 Εξωτερικοί σύνδεσμοι 



Κατηγορία:Στηθόδεσμοι
στηθοδεσμος αθλητικος
Κατηγορία:Γυναικεία ένδυση